
ŠAKIŲ RAJONO SAVIVALDYBĖS  TARYBA

SPRENDIMAS

DĖL LEIDIMO ATNAUJINTI NEGYVENAMŲJŲ PATALPŲ, ESANČIŲ ŠAKIUOSE, BAŽNYČIOS G. 4, PANAUDOS SUTARTĮ

2008 m. gegužės 29 d. Nr. T-176
Šakiai


Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2000, Nr.91-2832) 17 str. 26 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr.54-1492; 2002, Nr.60-2412) 11 str. 1 d., savivaldybės tarybos 2005 m. gruodžio 22 d. sprendimu Nr. T-359 patvirtinto Savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašo 20 p. ir atsižvelgdama į Marijampolės apskrities viršininko administracijos 2008 m. balandžio 4 d. prašymą, nusprendžia:


1. Leisti savivaldybės administracijai dvidešimčiai metų atnaujinti 12,02 kv. m ploto negyvenamųjų patalpų (Nekilnojamojo turto objekto kadastrinių matavimų  ir registro byloje Nr. 84/296 pastato šifras – 1B3/p; patalpos indeksas – 1-87; unikalus pastato Nr. 8495-2000-2018), esančių Šakiuose, Bažnyčios g. 4, panaudos sutartį, sudarytą 1999 m. gruodžio 20 d. su Marijampolės apskrities viršininko administracija.

2. Įpareigoti savivaldybės administracijos direktorių parengti ir pasirašyti 1 punkte nurodytų negyvenamųjų patalpų panaudos sutartį.

